2023.7.17.
HU
Az Európai Unió Hivatalos Lapja
C 252/31
2023.
április 26-án benyújtott kereset – Európai Bizottság kontra Francia Köztársaság (C-268/23. sz. ügy) (2023/C 252/34) Az eljárás nyelve: francia Felek Felperes: Európai Bizottság (képviselők: E. Sanfrutos Cano és C.
Valero meghatalmazottak) Alperes: Francia Köztársaság Kereseti kérelmek Az Európai Bizottság azt kéri, hogy a Bíróság: — állapítsa meg, hogy a Francia Köztársaság, mivel nem fogadta el azokat az intézkedéseket, amelyek annak biztosításához szükségesek, hogy: — legkésőbb 2000. december 31-ig a jelen keresetlevélben említett 23, 15 000 lakosegyenértéknél nagyobb agglomerációban az összegyűjtött települési szennyvizet a vízbe történő kibocsátás előtt a 91/271/EGK irányelv (1) 4. cikkének megfelelően és az irányelv I. melléklete B. szakaszában felsorolt paraméterek tiszteletben tartásával másodlagos kezelésnek vagy ezzel egyenértékű kezelésnek vessék alá; — legkésőbb 2005. december 31-ig a jelen keresetlevélben említett 6, 10 000 és 15 000 lakosegyenérték közötti agglomerációban az összegyűjtött települési szennyvizet a vízbe történő kibocsátás előtt a 91/271 irányelv 4. cikkének megfelelően és az irányelv I. melléklete B. szakaszában felsorolt paraméterek tiszteletben tartásával másodlagos kezelésnek vagy ezzel egyenértékű kezelésnek vessék alá; — legkésőbb 2005. december 31-ig a jelen keresetlevélben említett 58, 2 000 és 10 000 lakosegyenérték közötti, édesvízbe vagy torkolatokba kibocsátó agglomerációban az összegyűjtött települési szennyvizet a vízbe történő kibocsátás előtt a 91/271 irányelv 4. cikkének megfelelően és az irányelv I. melléklete B. szakaszában felsorolt paraméterek tiszteletben tartásával másodlagos kezelésnek vagy ezzel egyenértékű kezelésnek vessék alá; — legkésőbb 1998. december 31-ig a jelen keresetlevélben nevesített 13, 10 000 lakosegyenértéknél nagyobb, a települési szennyvizet a 91/271 irányelv értelmében vett „érzékeny területnek” minősített befogadó vizekbe kibocsátó agglomerációban az említett települési szennyvizet a vízbe történő kibocsátás előtt a 91/271 irányelv 5. cikkének megfelelően az ezen irányelv I. mellékletének B. szakaszában rögzített paraméterek tiszteletben tartásával a másodlagos kezelésnél vagy ezzel egyenértékű kezelésnél szigorúbb követelményeket kielégítő tisztításnak vessék alá; — a jelen keresetlevélben nevesített 87 agglomeráció településiszennyvíz-tisztító telepei a 91/271 irányelv 10. cikkének megfelelően úgy legyenek megtervezve, megépítve, működtetve és karbantartva, hogy minden normálisnak tekinthető helyi időjárási helyzetben megfelelő teljesítményt biztosítsanak, és a telepek tervezésekor legyenek figyelemmel a terhelés évszakoktól függő változásaira; — az eljárásra jogosult hatóságok, illetve az erre felhatalmazott testületek ellenőrizzék az e keresetlevélben nevesített 87 agglomeráció településiszennyvíz-tisztító telepeinek kibocsátását az I. melléklet B. szakaszában foglalt követelmények betartásának ellenőrzése érdekében, az I. melléklet D. szakaszában megállapított ellenőrzési eljárásoknak megfelelően, amint azt a 91/271 irányelv 15. cikke (1) bekezdésének első francia bekezdése előírja; nem teljesítette a 91/271 irányelvnek az ezen irányelv I. melléklete B. szakaszával összefüggésben értelmezett 4.
és/vagy 5. cikkéből, valamint az ezen irányelv I. melléklete B. szakaszával összefüggésben értelmezett 10. és 15. cikkéből eredő kötelezettségeit, — a Francia Köztársaságot kötelezze a költségek viselésére.
Jogalapok és fontosabb érvek A Bizottság négy fő kifogásra hivatkozik.
Először is, a Francia Köztársaság nem fogadta el azokat az intézkedéseket, amelyek annak biztosításához szükségesek, hogy 87 agglomerációban az összegyűjtött települési szennyvizet a vízbe történő kibocsátás előtt a 91/271/EGK irányelv 4. cikkének megfelelően és az irányelv I. melléklete B. szakaszában felsorolt paraméterek tiszteletben tartásával másodlagos kezelésnek vagy ezzel egyenértékű kezelésnek vessék alá.